દરમિયાન ગાયની પીડા અસ્હય બનતા તે બેસી ગઈ હતી અને તેની આંખમાંથી સતત આંસુ વહી રહ્યા હતા. બીજી તરફ તાજા જન્મેલા વાછરડા ઉપર ત્યાં ફરી રહેલા કુતરાઓની નજર પડી હતી. તેઓ વાછરડા ઉપર તરાપ મારવાનો પ્રયત્ન કરી રહ્યા હતા. એક તરફ શીતલબહેન ગાયની સંભાળ લઈ રહ્યા હતા ત્યારે હવે વાછરડાનું પણ રક્ષણ કરવું પડતું હતું. તેવામાં વરસાદ પણ શરૂ થઈ ગયો હતો, પણ સ્થિતિ એવી હતી કે શીતલબહેન આ દશામાં ગાયને છોડી જવા માગતા ન્હોતા. રાતના દસ વાગી ગયા હતા ત્યારે શીતલબહેનને સંપર્ક જલારામ ગૌશાળા સાથે થયો તેમણે ગૌશાળાના સ્ટાફને ગાયની સ્થિતિ સમજાવી.